Alle Acacias het 'n penwortel wat heelwat diep in die grond groei, sowel as 'n netwerk van sywortels. Tussen die twee sisteme hoef die boom nie skeef staan nie.
Om verder raad vir jou te gee, sal ek dit waardeer as jy vir my 'n photo kan stuur sodat ek die ouderdom, vorm, ens. van die boom kan sien.
Ja ek sien hoekom jy bekommerd is. In hierdie situasie sal ek een van twee dinge doen. Of sny 'n paar takke van die van die boom op jou buurman se kant af, of roep vir jou 'n deskundige in wat jou verdere raad kan gee. Die mees gewone rede wanneer 'n boom so skeef staan is dat die wortels al in die rondte gegroei het toe die boompie nog in sy sak was. Wanneer dit gebeur is die wortel sisteem baie keer geinhibeer en die wortels kan nie die boom vas in die grond anker nie. Die resultate kan eers jare later voorkom.
(Die limiet van 2 MB verwys na individuele photos. Na jy een photo gelaai het, sal nog 'n 'Add new file' voorkom waar jy die volgende photo kan oplaai.)
Hallo. Ons het onlangs 'n Acacia Sieberiana geplant en hy groei geweldig vinnig. Vandat ons dit geplant het het ons nog nooit enige sytakke afgesny nie. Hierdie boom groei vinniger in sy breedte (sytakke) as in sy lengte. Ons woon egter in die dorp teen 'n berg en wil nie hê dat hierdie boom ons uitsig belemmer nie, ook nie vir die bure nie. Hoe kan ons hom snoei om nie te hoog te groei nie?
Al wat ek kan voorstel is om die boonste takke af te sny en hoop dat die boom nie te hoog weer sal groei nie. Ongelukkig, hoe meer jy snoei hoe meer sal jy hom stimuleer om te groei. Julle sal baie versigtig moet snoei dat julle nie sy natuurlike vorm heeltemaal belemmer nie. Hierdie boom sal 10 tot 16 meter breed groei en is eintlik bes geplant in 'n heelwat groot tuin. Dit klink vir my of julle elke nou en dan vir hom sal moet snoei om sy grote te probeer verhoed.
Ons het heelwat van hierdie bome langs ons kantoorgebou geplant vir skaduwee. Dit wil voorkom of die bome 'n baie fyn stof afskei wat veral merkbaar is op wit voertuie. Dit lyk soos fyn bruin spikkels wat nie maklik afgewas word nie. Gewone water en seep kry dit nie af nie en harde vryfwerk met warm water help. Is dit 'n probleem?
Die probleem is die spikkels op die motors en die verwydering van hulle. Jy kan kontak maak met 'n betroubare spuitverwer wat jou miskien raad kan gee om hoe jy die gom makliker, maar veilig, kan afwas, of die motor oortrek met een van daardie plastiese oortreksels, of 'n nuwe parkeer plek vind.
Ek kan nie eintlik vir jou raad gee sonder om te weet waar julle is. Se vir my asseblief waar julle woon.